ಈ ಹೊತ್ತಿನ ಟಾಪ್10 ಸುದ್ದಿಗಳ ಕ್ವಿಕ್ ರೌಂಡ್ ಅಪ್ ಈ ಹೊತ್ತಿನ ಟಾಪ್10 ಸುದ್ದಿಗಳ ಸಂಕ್ಷಿಪ್ತ ವಿವರ ಇಲ್ಲಿದೆ 1. ಜೂ..ರಾಕಿಂಗ್ಸ್ಟಾರ್ಗೆ ಪರಿಪೂರ್ಣ ಹೆಸರು ರಾಕಿಂಗ್ ಸ್ಟಾರ್ ಯಶ್ ಹಾಗೂ ಸ್ಯಾಂಡಲ್ವುಡ್ ಸಿಂಡ್ರೆಲಾ ರಾಧಿಕಾ ಪಂಡಿತ್ ಮಗನಿಗೆ ಇಂದು ನಾಮಕರಣ ಮಾಡಲಾಗಿದೆ. ಜೂನಿಯರ್ ರಾಕಿಂಗ್ ಸ್ಟಾರ್ಗೆ ಯಥರ್ವ್ ಅಂತ ಹೆಸರಿಡಲಾಗಿದೆ. ಇನ್ನು ಇಷ್ಟು ತಿಂಗಳಿಂದ ಜೂನಿಯರ್ಗೆ ಯಾವಾಗ ಹೆಸರು ಇಡುತ್ತಾರೋ ಅಂತ ಕಾಯುತ್ತಿದ್ದ ಯಶ್ ರಾಧಿಕಾ ಫ್ಯಾನ್ಸ್ಗೆ ಖುಷಿನೋ ಖುಷಿ. ಯಥರ್ವ್ ಅಂದ್ರೆ ಪರಿಪೂರ್ಣ ಎಂದರ್ಥ. ಇನ್ನು ಈ ಬಗ್ಗೆ ರಾಧಿಕಾ ಹಾಗೂ ಯಶ್ ತಮ್ಮ ಇನ್ಸ್ಟಾಗ್ರಾಮ್ನಲ್ಲಿ ಈಗಾಗಲೇ ಶೇರ್ ಮಾಡಿಕೊಂಡಿದ್ದಾರೆ. ಇವನಿಂದ ನಮ್ಮ ಜೀವನ ಪರಿಪೂರ್ಣವಾಗಿದೆ ಅಂತ ಹೆಸರಿಗೆ ತಕ್ಕಂತೆ ಕ್ಯಾಪ್ಶನ್ ಕೂಡ ಹಾಕಿದ್ದಾರೆ ರಾಧಿಕಾ ಪಂಡಿತ್. 2. ಡ್ರಗ್ಸ್ ಸುಳಿಯಲ್ಲಿ ಇಬ್ಬರು ರಾಜಕಾರಣಿಗಳ ಪುತ್ರರು? ಬೆಂಗಳೂರು NCB ಅಧಿಕಾರಿಗಳು ನಗರದಲ್ಲಿ ಡ್ರಗ್ಸ್ ಜಾಲವನ್ನ ಬೇಧಿಸಿದ ಪ್ರಕರಣಕ್ಕೆ ದೊಡ್ಡ ಟ್ವಿಸ್ಟ್ ಸಿಕ್ಕಿದೆ. ಪ್ರಕರಣದಲ್ಲಿ ಇಬ್ಬರು ರಾಜಕಾರಣಿಗಳ ಪುತ್ರರ ಪಾತ್ರವಿರುವುದು ಪತ್ತೆಯಾಗಿದೆ. ಮೈಸೂರು ಭಾಗದ ಓರ್ವ ಶಾಸಕರ ಪುತ್ರ ಹಾಗೂ ಉತ್ತರ ಕರ್ನಾಟಕ ಭಾಗದ ಮತ್ತೋರ್ವ ಶಾಸಕರ ಪುತ್ರನ ವಿರುದ್ಧ ಡ್ರಗ್ಸ್ ಸೇವನೆ ಆರೋಪ ಕೇಳಿಬಂದಿದೆ. ಈ ಇಬ್ಬರು ತಾವು ಮಾತ್ರವಲ್ಲದೆ ಗ್ಯಾಂಗ್ ಕಟ್ಟಿಕೊಂಡು ಡ್ರಗ್ಸೇವನೆ ಮಾಡುತ್ತಿದ್ದರೆಂದು ಹೇಳಲಾಗಿದೆ. 3. ಮುಂಬೈ ಇಂಡಿಯನ್ಸ್ ಕ್ಯಾಂಪ್ನಲ್ಲಿ ಪಾಂಡ್ಯ ಬ್ರದರ್ಸ್ ಮಸ್ತ್ ಆಟ..! ಐಪಿಎಲ್ ಅಂದಾಕ್ಷಣ ನೆನಪಿಗೆ ಬರೋದು ಆಟದ ಜೊತೆಗೆ ಮೋಜು, ಮಸ್ತಿ, ಒಂದಷ್ಟು ಹರಟೆ. ಕೋವಿಡ್ನಿಂದಾಗಿ ಈ ಬಾರಿಯ ಐಪಿಎಲ್ನಲ್ಲಿ ಇದೆಲ್ಲಾ ಬಂದ್ ಅಂತಾನೇ ಊಹಿಸಲಾಗಿತ್ತು. ಆದ್ರೀಗ, ಕೋವಿಡ್ ನಡುವೆ ಕೂಡ ಮುಂಬೈ ಇಂಡಿಯನ್ಸ್ ತಂಡದ ಆಟಗಾರರು ಮಾತ್ರ ಇದಕ್ಕೆ ಭಿನ್ನವಾಗಿದ್ದಾರೆ. ಹೌದು..! 13ನೇ ಆವೃತಿಯ ಐಪಿಎಲ್ಗೆ ಕೌಂಟ್ಡೌನ್ ಶುರುವಾಗಿದೆ. ಚೆನ್ನೈ ಸೂಪರ್ ಕಿಂಗ್ಸ್ ಹೊರೆತುಪಡೆಸಿ ಉಳಿದೆಲ್ಲಾ ತಂಡಗಳು ಈಗಾಗಾಲೇ ಅಭ್ಯಾಸ ಆರಂಭಿಸಿವೆ. ಇನ್ನು 10 ದಿನಗಳ ಕಾಲ ಕ್ವಾರಂಟೀನ್ನಲ್ಲಿದ್ದ ಮುಂಬೈ ಇಂಡಿಯನ್ಸ್, ಲೇಟ್ ಅಂಡ್ ಲೇಟೆಸ್ಟ್ ಎಂಟ್ರಿಯಂತೆ ಪುನಃಶ್ಚೇತನ ಶಿಬಿರ ಆರಂಭಿಸಿದೆ. ಆದ್ರೂ ಕೂಡ ಪುನಃಶ್ಚೇತನ ಶಿಬಿರದಲ್ಲಿ ಎಲ್ಲಾ ತಂಡಗಳಿಗಿಂತ ಭಿನ್ನವಾಗಿ ಆಟಪಾಠಗಳಲ್ಲಿ ತೊಡಗಿಕೊಂಡಿದೆ. 4. ಡ್ರಗ್ಸ್ ಪ್ರಕರಣದ ತನಿಖೆಯನ್ನು ಸಿಸಿಬಿಯೇ ಮುಂದುವರೆಸುತ್ತೆ ಬೆಂಗಳೂರು ನಗರದಲ್ಲಿ ಬಯಲಾಗಿರೋ ಡ್ರಂಗ್ಸ್ ದಂಧೆ ಪ್ರಕರಣದ ಸಂಬಂಧ ಸಿಸಿಬಿಯೇ ತನಿಖೆ ಮುಂದುವರೆಸಲಿದೆ ಅಂತ ಗೃಹಸಚಿವ ಬಸವರಾಜ ಬೊಮ್ಮಾಯಿ ಹೇಳಿದ್ದಾರೆ. ಇಂದು ಆರ್.ಟಿ.ನಗರ ನಿವಾಸದ ಬಳಿ ಮಾತನಾಡಿದ ಅವರು, ನಿನ್ನೆ ಹಿರಿಯ ಪೊಲೀಸ್ ಅಧಿಕಾರಿಗಳ ಸಭೆಯಲ್ಲಿ ಡ್ರಗ್ಸ್ ದಂಧೆ ನಿಯಂತ್ರಣಕ್ಕೆ ಸೂಚನೆ ಕೊಡಲಾಗಿದೆ ಎಂದರು. 5. ಕೆ.ಜಿ ಹಳ್ಳಿ ಕೇಸ್: ನಾಳೆಯಿಂದ ಅಧಿಕೃತವಾಗಿ ಮ್ಯಾಜಿಸ್ಟ್ರೇಟ್ ತನಿಖೆ ಆರಂಭ ಬೆಂಗಳೂರಿನ ಡಿ.ಜೆ ಹಳ್ಳಿ ಹಾಗೂ ಕೆ.ಜಿ ಹಳ್ಳಿ ಪ್ರಕರಣಕ್ಕೆ ಸಂಬಂಧಿಸಿದಂತೆ ನಾಳೆಯಿಂದ ಅಧಿಕೃತವಾಗಿ ಮ್ಯಾಜಿಸ್ಟ್ರೇಟ್ ತನಿಖೆ ಆರಂಭಗೊಳ್ಳಲಿದೆ. ನಗರ ಡಿಸಿ, ಮ್ಯಾಜಿಸ್ಟ್ರೇಟ್ ತನಿಖಾಧಿಕಾರಿ ಶಿವಮೂರ್ತಿ ಈ ಕುರಿತು ಮಾಹಿತಿ ನೀಡಿದ್ದಾರೆ. ಮಾಧ್ಯಮಗಳೊಂದಿಗೆ ಮಾತನಾಡಿದ ಶಿವಮೂರ್ತಿ, ಪ್ರಕರಣದ ಕುರಿತು ಪ್ರಮುಖ ಮೂರು ವಿಚಾರಗಳ ಬಗ್ಗೆ ತನಿಖೆ ನಡೆಯಲಿದ್ದು, ಘಟನೆಗೆ ಪೂರಕ ಅಂಶಗಳು, ಘಟನೆ ನಡೆದ ದಿನದ ಸನ್ನಿವೇಶದ ಬಗ್ಗೆ ಹಾಗೂ ಗೋಲಿಬಾರ್ನಲ್ಲಿ ಮೃತಪಟ್ಟವರ ವಿಚಾರವಾಗಿ ತನಿಖೆ ಆರಂಭಗೊಳ್ಳಲಿದೆ ಎಂದರು. 6. ಕಳ್ಳತನ ಮಾಡಲು ಹೋಗಿ ಅಪಾರ್ಟ್ಮೆಂಟ್ನಿಂದ ಬಿದ್ದ ಕಳ್ಳ ಕಂಠಪೂರ್ತಿ ಕುಡಿದು ಕಳ್ಳತನ ಮಾಡಲು ಹೋಗಿದ್ದ ಖದೀಮನೊಬ್ಬ, ಕಾಲು ಜಾರಿ ಅಪಾರ್ಟ್ಮೆಂಟ್ನಿಂದ ಕೆಳಗೆ ಬಿದ್ದ ಘಟನೆ ಹುಬ್ಬಳ್ಳಿಯ ವಿದ್ಯಾನಗರದಲ್ಲಿ ನಡೆದಿದೆ. ಪುಟ್ಟರಾಜ ಗಾಯಗೊಂಡ ಕಳ್ಳ. ತಾರಿಹಾಳ ನಿವಾಸಿಯಾದ ಪುಟ್ಟರಾಜ, ಇಲ್ಲಿನ ಚೆನ್ನಮ್ಮ ಅಪಾರ್ಟ್ಮೆಂಟ್ನಲ್ಲಿ ಕಳ್ಳತನ ಮಾಡಲು ಬಂದಿದ್ದ. ಈ ವೇಳೆ ಕಂಠಪೂರ್ತಿ ಮದ್ಯಪಾನ ಮಾಡಿದ್ದ ಎನ್ನಲಾಗಿದೆ. ಅಪಾರ್ಟ್ಮೆಂಟ್ ಮೇಲಕ್ಕೆ ಹೋಗುವಾಗ ಕಾಲು ಜಾರಿ ಕೆಳಗೆ ಬಿದಿದ್ದಾನೆ. 7. ಬೆಳಗಾವಿಯ ಪ್ರಮುಖ ದೇವಾಲಯಗಳು ಸೆ.30ರವರೆಗೂ ಬಂದ್ ಲಾಕ್ಡೌನ್ ಸಡಿಲಿಕೆ ಹೊರತಾಗಿಯೂ ಜಿಲ್ಲೆಯ ಪ್ರಮುಖ ದೇವಾಲಯಗಳಲ್ಲಿ ಭಕ್ತರ ಪ್ರವೇಶಕ್ಕೆ ನಿರ್ಬಂಧ ಮುಂದುವರೆದಿದೆ. ಸುಪ್ರಸಿದ್ಧ ಸವದತ್ತಿ ರೇಣುಕಾ ಯಲ್ಲಮ್ಮ, ಚಿಂಚಲಿ ಮಾಯಕ್ಕ , ಜೋಗುಳಬಾವಿ ಸತ್ಯಮ್ಮ ದೇವಸ್ಥಾನಗಳನ್ನು ಸೆಪ್ಟೆಂಬರ್ 30ರವರೆಗೆ ಬಂದ್ ಮಾಡುವಂತೆ ಜಿಲ್ಲಾಧಿಕಾರಿ ಎಂ.ಜಿ ಹಿರೇಮಠ ಆದೇಶ ಹೊರಡಿಸಿದ್ದಾರೆ. ಈ ಮೂರು ದೇವಾಲಯಗಳಿಗೂ ಮಹಾರಾಷ್ಟ್ರಾದಿಂದ ಲಕ್ಷಾಂತರ ಭಕ್ತರು ಆಗಮಿಸುತ್ತಾರೆ. ಹೀಗಾಗಿ ಕೊರೊನಾ ಹಿನ್ನೆಲೆ ಭಕ್ತರ ಹಿತದೃಷ್ಟಿಯಿಂದ ಇನ್ನೂ ಒಂದು ತಿಂಗಳವರೆಗೂ ಈ ದೇವಾಲಯಗಳ ಬಾಗಿಲು ತೆರೆಯದಂತೆ ಜಿಲ್ಲಾಧಿಕಾರಿ ಸೂಚಿಸಿದ್ದಾರೆ. 8. ರಮ್ಮಿ, ಗುಟ್ಕಾ ಜಾಹೀರಾತು ನೀಡುವ ಸ್ಟಾರ್ಗಳ ಬಗ್ಗೆ ಚೇತನ್ ಪ್ರಶ್ನೆ ಸ್ಯಾಂಡಲ್ವುಡ್ ಡ್ರಗ್ಸ್ ಮಾಫಿಯಾ ಕುರಿತಾಗಿ ನಟ ಚೇತನ್ ಪ್ರತಿಕ್ರಿಯಿಸಿದ್ದಾರೆ. ಈ ಕುರಿತು ಟ್ವೀಟ್ ಮಾಡಿರುವ ಅವರು, ಕೆಲವು ಸ್ಟಾರ್ಗಳು ದುಷ್ಚಟಗಳಿಗೆ ಒಡ್ಡುವ ವಸ್ತುಗಳ ಬಗೆಗಿನ ಅಡ್ವರ್ಟೈಸ್ಮೆಂಟ್ಗಳಲ್ಲಿ ಪಾಲ್ಗೊಳ್ಳುವ ಬಗ್ಗೆ ಪ್ರಶ್ನೆ ಎತ್ತಿದ್ದಾರೆ. NewsFirst Live ಪ್ರಸ್ತುತ ಎಲ್ಲರ ಗಮನ ಮಾದಕವಸ್ತುಗಳನ್ನು ಖಾಸಗಿಯಾಗಿ ಬಳಸುವ ಚಲನಚಿತ್ರ ಸಿಬ್ಬಂದಿ ಮತ್ತು ನಟರನ್ನು ಬಹಿರಂಗಪಡಿಸುವುದರ ಮೇಲಿದೆ. ದುಷ್ಚಟಗಳಿಗೆ ಒಡ್ಡುವ ವಸ್ತುಗಳ ಬಗ್ಗೆ ಮುಕ್ತವಾಗಿ ಜಾಹೀರಾತು ನೀಡುವ ಸ್ಟಾರ್ಗಳ ಕಡೆ ಬೆರಳು ತೋರಿಸದಿರುವುದು ಮೊಸವಲ್ಲವೇ ಎಂದು ಪ್ರಶ್ನಿಸಿದ್ದಾರೆ. 9. 15 ನಟ ನಟಿಯರಿಗೆ ಎದುರಾಗಲಿದೆ ಸಂಕಷ್ಟ ಸ್ಯಾಂಡಲ್ವುಡ್ ಡ್ರಗ್ಸ್ ಮಾಫಿಯಾ ವಿಚಾರವಾಗಿ ನಿನ್ನೆ ಸಿಸಿಬಿ 5 ಗಂಟೆಗಳ ಕಾಲ ವಿಚಾರಣೆ ಎದುರಿಸಿದ ನಿರ್ದೇಶಕ ಇಂದ್ರಜಿತ್ ಲಂಕೇಶ್, 15 ನಟ ನಟಿಯರ ಹೆಸರನ್ನ ಅಧಿಕಾರಿಗಳಿಗೆ ತಿಳಿಸಿದ್ದಾರೆ. ಡ್ರಗ್ಸ್ ಬಳಕೆ ಆರೋಪದ ಕುರಿತು ವಿಚಾರಣೆ ಮಾಡಲು ಸಿಸಿಬಿ ಶೀಘ್ರದಲ್ಲೇ ಈ 15 ನಟ ನಟಿಯರಿಗೆ ನೋಟಿಸ್ ನೀಡುವ ಸಾಧ್ಯತೆ ಇದೆ. ಇಂದ್ರಜಿತ್ ಹೇಳಿಕೆ ಆಧರಿಸಿ ನೋಟಿಸ್ ನೀಡಲು ಸಿಸಿಬಿ ಎಲ್ಲಾ ರೀತಿಯ ಸಿದ್ದತೆಗಳನ್ನು ಮಾಡಿಕೊಂಡಿದೆ. ನಗರ ಪೊಲೀಸ್ ಆಯುಕ್ತ ಕಮಲ್ ಪಂತ್ ಅವರ ಗಮನಕ್ಕೆ ತಂದ ಬಳಿಕ, ಸಿಸಿಬಿ ಜಂಟಿ ಆಯುಕ್ತ ಸಂದೀಪ್ ಪಾಟೀಲ್ ನಟ ನಟಿಯರಿಗೆ ನೋಟಿಸ್ ಜಾರಿ ಮಾಡಲಿದ್ದಾರೆ. ಮೂರು ವರ್ಷದ ಬಾಲಕಿ ಗಾಳಿಪಟದ ದಾರಕ್ಕೆ ಸಿಕ್ಕಿ ಕಿಲೋಮೀಟರ್ಗಟ್ಟಲೆ ಮೇಲಕ್ಕೆ ಹಾರಿದ ಘಟನೆ ತೈವಾನ್ ಪ್ರದೇಶದಲ್ಲಿ ನಡೆದಿದೆ. ತೈವಾನ್ನ ಸಮುದ್ರ ತೀರವಾದ ನಾನ್ಲಿಯಾವೋದಲ್ಲಿ ಗಾಳಿಪಟ ಉತ್ಸವ ಹಮ್ಮಿಕೊಳ್ಳಲಾಗಿತ್ತು. ಈ ಉತ್ಸವದಲ್ಲಿ ಭಾಗಿಯಾದ 3 ವರ್ಷದ ಬಾಲಕಿ ಉತ್ಸಾಹದಿಂದ ಗಾಳಿಪಟ ಹಾರಿಸುತ್ತಿದ್ದಳು. ಈ ವೇಳೆ ಗಾಳಿ ರಭಸ ಜೋರಾಗಿದ್ದು, ದೈತ್ಯಾಕಾರದ ಆರೆಂಜ್ ಬಣ್ಣದ ಗಾಳಿಪಟದ ದಾರವು ಆಕೆಯನ್ನು ಮೇಲಕ್ಕೆ ಕೊಂಡೋಯ್ಯದಿದೆ. ಈ ದೃಶ್ಯ ಎದೆ ಝಲ್ ಎನಿಸುವಂತಿದೆ. ಕೂಡಲೇ ಬಾಲಕಿಯ ರಕ್ಷಣೆಗೆ ಮುಂದಾದ ಸ್ಥಳೀಯರು, ಹರಸಾಹಸಪಟ್ಟು ಗಾಳಿಪಟವನ್ನು ಮತ್ತೆ ಕೆಳಗಿಳಿಸಿದ್ದಾರೆ